cyanic-selkie/wikianc huggingface dataset:
Šiaulių ekonomija
Valdytojai
1619-1641 m. ekonomijos valdytoju buvo Žemaičių seniūnas Lukas Valavičius, mokėjęs karaliui po 30 000 auksinų per metus. Jam mirus Šiaulių ekonomiją nuomojo Aleksandras Liudvikas Radvila, tuo laiku Lietuvos Didžiosios kunigaikštystės maršalka. Nuo 1649 m. ekonomiją valdė Albrechtas Stanislovas Radvila, o nuo 1656 m.- jo sūnus Mykolas Kazimieras Radvila.
1661 m. karalius Jonas Kazimieras Vaza už skolas Šiaulių ekonomiją užstatė didikui Povilui Jonui Sapiegai. Sapiegų žinioje Šiaulių ekonomija išbuvo iki 1674 m.
1674-1696 m. Šiaulių ekonomijos nuomininku buvo karalius Jonas Sobieskis. Nuo 1702 m., po 6 metus trukusių ginčų tarp našlės karalienės ir sūnų, Šiaulių ekonomija atiteko Jokūbui Sobieskiui. Sobieskių žinioje Šiaulių ekonomija išbuvo 62 metus.
Nuo 1740 m. Šiaulių ekonomiją vėl valdė Radvilos. Ir tik 1764 m., po šimto metų, Šiaulių ekonomiją seimas galutinai išpirko ir sugrąžino karaliaus žinion.
Tyzenhauzo reformos
1765 m. Šiaulių ekonomiją kartu su kitomis karališkomis ekonomijomis Lietuvos Didžiojoje kunigaikštystėje pradėjo administruoti Antanas Tyzenhauzas. Jis pradėjo visos ekonomijos valdymo ir ekonomikos reformas. Miesto ugdymo pretekstu iš Telšių buvo atkelti apygardos teismai.
1768 m. A. Tyzenhauzas ėmė kurti palivarkus, kurių žemes turėjo įdirbti valstiečiai. Valstiečiai iš savo žemių buvo išvaromi, paliekant jiems palivarkų pakraščiuose tik po ketvirtį valako. Nuo vieno ketvirtadalio valako reikėjo eiti 2 dienas lažo. Buvo padidinti ir piniginiai mokesčiai, reikėjo duoti duokles medumi, uogomis, grybais ir kt. Daugumoje palivarkų buvo statomi vandens malūnai, lentpjūvės, smuklės. Miestiečiai už priimtinės žemės valaką mokėjo po 50 auksinų; už ketvirtadalį valako sodybinės žemės kiekvienas suaugęs šeimos narys turėjo eiti 2 dienas lažo per savaitę, 3 talkas ir 2 šarvarkus per metus. Reikėjo mokėti už miesto aikščių, turgavietės, gatvių plotą ir kt. Kuriant palivarką, miestelėnų žemės buvo taip apkarpytos, kad iš 208 gyventojų, turėjusių ariamos žemės, liko tik 118.
1769 m. Šiaulių ekonomiją sudarė 50 dvarų, 5 miesteliai, 321 kaimas. Dirbamos žemės buvo 5336 valakai (valakas – apie 20 ha). A. Tyzenhauzo reformos padidino Šiaulių ekonomijos pajamas nuo 650 tūkst. iki 1,5 mln. auksinų.
Ekonomijos gyventojai turėjo tiesti kelius, statyti įvairios paskirties pastatus, manufaktūras. Į manufaktūras valstiečiai buvo varomi prievarta, apgyvendinami barakuose, patys turėdavo maitintis, o už menkiausią nepasitenkinimą būdavo mušami. Išnaudojimas sukėlė valstiečių ir miestelėnų nepasitenkinimą, 1769 m. liepos 13 d. Žagarėje prasidėjo Šiaulių ekonomijos valstiečių sukilimas, per kelias dienas išplitęs visoje ekonomijoje. Sukilimas buvo žiauriai numalšintas.
Gavęs papildomų pajamų A. Tyzenhauzas pradėjo ekonomijos pagrindinio miesto – Šiaulių rekonstrukciją. Savaime susidaręs radialinis miesto planas pagal klasicistinės architektūros principus pertvarkytas į stačiakampį, toks jis išliko iki šiol. Tačiau 1780 m. A. Tyzenhauzas buvo pašalintas iš ekonomijos administratoriaus posto.
Zubovai
Po Abiejų Tautų Respublikos padalijimo 1795 m. Rusijos imperatorė Jekaterina II Šiaulių ekonomiją su centriniu dvaru atidavė savo favoritui Platonui Zubovui, tačiau tų pačių metų spalio 10 d. vardiniu įsaku Šiaulių miestą „išėmė“ iš Šiaulių ekonomijos žemių ir suteikė jam apskrities miesto teises.
Platonui mirus Šiaulių ekonomiją kurį laiką valdė brolis Valerijonas, jo vaikai Aleksandras ir Platonas, 1827 m. po teismų Šiaulių, Joniškio ir kitus dvarus Lietuvoje paveldėjo Platono Zubovo brolis, Rusijos kariuomenės generolas majoras Dmitrijus Zubovas. Vėliau dvarus valdė Nikolajus Zubovas (1832-1898), jo sūnus Vladimiras Zubovas (1862-1933).
Ekonomijos dvarai buvo išparceliuoti 1920–1924 m. per žemės reformą.
Pienionių valsčius
Pienionių valsčius – buvęs administracinis-teritorinis vienetas šiaurės rytų Lietuvoje, į vakarus nuo Šventosios. Centras – Pienionys.
Istorija
Valsčius minimas XV a., buvo vienas didžiausių Aukštaitijoje. Garsėjo gausiu derlingumu.
Navikai (Marijampolė)
Navikai – kaimas rytinėje Marijampolės savivaldybės dalyje, 3 km į vakarus nuo Gudelių.
Paveldimas bruožas
Paveldimas bruožas – 1975 m. Italijoje sukurta komedija.
Turinys
Senasis grafas miršta ir netrukus tarp šeimos narių, dar nesulaukusių šio mirties, prasideda kova dėl palikimo. Grafo sesuo nusamdo buvusį kalinį Džakomą, kad šis suviliotų grafo žmoną Ines ir tokiu būdu ją sukompromituotų, tačiau planai pradeda griūti, kai dvare pasirodo Siuzė, nesantuokinė grafo duktė, taip pat pretenduojanti į palikimą...
Pussycat Dolls
„The Pussycat Dolls“ (dar žinoma kaip PCD) - amerikiečių Pop ir R&B muzikos merginų grupė. „Pussycat Dolls“ iš pradžių buvo kabaretą šokanti grupė, įsikūrusi Los Andžele. 1995 metais grupę sukūrė choreografė Robin Antin. 2003 m. „Pussycat Dolls“ pasirašė kontraktą su įrašų kompanija „Interscope Records“. Jų pirmasis singlas buvo išleistas 2004 m. Grupę iš pradžių sudarė Nicole Scherzinger, kartu su Melody Thornton, Ashley Roberts, Jessica Sutta, Kimberly Wyatt ir Carmit Bachar. 2005 m. grupė išleido savo debiutinį albumą „PCD“.
Šokių grupė
Keletas šaltinių teigia, kad Robin Antin pradėjo vystyti idėją apie modernų kabaretą 1993 m. su savo draugėmis Carla Kama ir Christina Applegate (draugės nuo mokyklos laikų). Pats pirmas pasirodymas įvyko 1995 m. Grupė įsikūrė Los Andželo naktiniame bare „Viper Room“, kur pasiliko iki 2001. Tačiau grupė išgarsėjo, kada 1999 birželio mėnesį „Pussycat Dolls“ pozavo žurnalui „Playboy“. Po trejų metų „Dolls“ persikėlė į „Roxy Theatre“. Tada grupė išpopuliarėjo visoje Amerikoje, net rengdavo specialius pasirodymus kanalams MTV, VH1, reklamoms bei filmams. Keletas „Pussycat Dolls“ narių pasirodė 2002 metų filme „Čarlio Angelai“.
Trupė kartu su Applegate, Christina Aguilera ir Carmen Electra (kuri buvo pagrindinė grupės atlikėja daugumai šou) pasirodė 2002 metų žurnalo „Maxim“ viršelyje. Kai grupė taip išpopuliarėjo, ja pradėjo domėtis muzikos prodiuseriai Jimmy Iovine ir Ron Fair. Tada buvo sugalvota perdaryti grupę į pop muzikinę grupę, visos narės tapo Iovine įrašų kompanijos „Interscope Records“ oficialiomis darbuotojomis. Vienintelė trupės narė išlikusi, kai grupė tapo muzikine, buvo Carmit Bachar. Electra pareiškė viename interviu, kad norėjo prisijungti prie muzikinės grupės, tačiau ji negalėjo dėl asmeninių priežasčių. Tačiau ji pasirodė grupės debiutinio singlo vaizdo klipe. 2003 m. Electra sukūrė naują burleskos trupę pavadinimu „The Bombshell Babies“, kurioje yra buvusios „Dolls“ narės Staci Flood ir Nadine Ellis.
Dabar trupė yra įsikūrusi Las Vegaso „Pure Nightclub“ naktiniame klube, „Caesars Palace“ kazino. „Pussycat Dolls“ šou šiame klube yra pavadinimu „Pussycat Dolls Lounge“, tačiau vokalistės šou nepasirodo. 2007 m. vasario mėnesį „Caesars Palace“ rūmuose buvo atidarytas „Pussycat Dolls“ vardo kazino, netoli „Pussycat Dolls Lounge“.
Specialios dalyvės
2003 m. Lucy Liu, Drew Barrymore ir Cameron Diaz pasirodė ne tik filme, bet ir atliko gyvą pasirodymą. „Pussycat Dolls“ buvo tokios populiarios, net kai Carmen Electra paliko trupę. Vietoj jos kartais pasirodydavo labai garsios žvaigždės vadinamos „Specialiomis dalyvėmis“, kaip kad: Gwen Stefani; ; Christina Aguilera (2002 m. gegužė); Jaime Pressly (2004 m. birželis); Vivica A. Fox (2004 m. rugpjūtis) Eva Longoria (2005 m. balandis); Kelly Osbourne (2006 m. sausis); Nicolette Sheridan (2006 m. vasaris) ; Salma Hayek (2006 m. kovas); Pamela Anderson (2006 m. liepa); Denise Richards (2006 m. birželis); Jennifer Aniston (2006 m. lapkritis); Kelly Rowland (2007 m. sausis); Tori Spelling (2007 m. rugsėjis); Meagan Good (2007 m. gruodis); Paris Hilton (2008 m. vasaris): ir Audrina Patridge (2008 m. kovas). Victoria Beckham taip pat pasirodys su „Pussycat Dolls“ 2008 metais, kaip ir reperė Lil' Kim.
„PCD“ (2005–2007)
left|thumb|200px|„Pussycat Dolls“ 2005 m. 2003 metais pagrindine vokaliste tapo Nicole Scherzinger (grupės „Eden's Crush“ buvusi narė). Tada grupė susidarė iš Nicole Scherzinger, Carmit Bachar, Kimberly Wyatt, Ashley Roberts, Jessica Sutta ir Melody Thornton. 2004 metais buvo sukurtas pats pirmas „Pussycat Dolls“ vaizdo klipas dainai „Sway“. Ši daina taip pat yra filmo „Pašoksime“ (Shall We Dance) garso takelis. Taip pat grupė sukūrė dar vieną garso takelį filmui „Visa tiesa apie ryklį“ (Shark Tale).
2005 m. rugsėjo 13 d. „Pussycat Dolls“ išleido savo debiutinį albumą pavadinimu „PCD“, kuris debiutavo penktoje Billboard 200 topo vietoje. Albumo pagrindinis prodiuseris buvo Ron Fair. Albumas buvo komerciškai sėkmingas ir buvo parduotas 7 milijonų kopijų tiražu pasaulyje bei užėmė pirmąją vieta Airijos, Brazilijos, Naujosios Zelandijos, Rusijos, Vengrijos ir Filipinų albumų topuose.
Pirmasis singlas iš albumo buvo „Don't Cha“, kuris tapo hitu, ir pasiekė aukščiausiąją 1 vietą net septyniolikoje valstybių, o Billboard Hot 100 pasiekė #2 vietą. . Singlas iš tikrųjų yra dainininkės Tori Alamaze dainos koveris, ji išleido šią dainą pirmiau pirmiau negu „Dolls“, tačiau jis nepasiekė tokios sėkmės. Grupė laimėjo apdovanojimą „Billboard“ muzikos apdovanojimuose už dainą „Don’t Cha“ (Ralphi Rosario mix) kaip geriausią šokių muzikos hitą. Tarptautiniu mastu daina buvo labai sėkminga; tai yra kol kas sėkmingiausia „The Dolls“ daina.
„Buttons“ sėkmingai pasiekė Billboard Pop 100 tope #2 vietą. Naujojoje Zelandijoje „Buttons“ debiutavo #38 pozicijoje. Kol galiausiai šios šalie tope RIANZ pasiekė aukščiausiąją pirmąją vietą. Singlas NZ buvo atestuotas auksiniu. „Buttons“ tapo pirmuoju #1 vietos singlu ten, ir išbuvęs aukščiausioje vietoje 3 savaites, tai yra iki šiol geriausiai pasirodęs singlas Ö3 Austria Top 40. Kitas singlas „I Don't Need a Man“ nebuvo toks sėkmingas kaip ankstesnieji singlai. Grupės paskutinis singlas išleistas iš albumo buvo „Wait a Minute“ su Timbaland. Jis JAV buvo išleistas 2006 metų rugpjūčio mėnesį, o Europoje 2007 metų vasario mėnesį. Rumunijoje singlas tapęs populiaria radijo daina, ir netrukus „Wait a Minute“ pasiekė aukščiausią vietą Romanian Top 100 tope. Tai buvo antrasis „The Dolls“ singlas, pasiekęs #1 vietą Rumunijoje ir penktasis top 10-tuko singlas.
2006 m. grupė pabaigusi turus su Christina Aguilera ir „The Black Eyed Peas“, iškart pradėjo rengti savo pasaulinį koncertinį turą. Nuo 2006 m. liepos mėnesio iki 2007 m. vasario mėnesio truko pasaulinis turas „PCD World Tour“ kartu su Rihanna, kuri buvo „atidarymo“ atlikėja.
„Pussycat Dolls“ 2007 metais perrašė dainą „Right Now“ specialiai NBA ir ABC laidai „NBA on ABC“.
2008 m. kovo 8 d. Carmit Bachar „Pussycat Dolls“ oficialioje interneto svetainėje oficialiai pranešė apie pasitraukimą iš grupės. Grupė pasiliko penkiese ir mėnesio pabaigoje jau dainavo JAV kariuomenei Kuveite Kai Bachar paliko grupę, jos dainos žodžius dainavo Sutta, Thornton arba Roberts.
„Doll Domination“ (2008–2010)
2009 m. sausio 18 d. grupė startavo antrąjį koncertinį turą „World Domination Tour“, kuris aplankė Europą, Aziją ir Okeaniją. Grupė buvo Britney Spears turo „The Circus Starring: Britney Spears“ po Šiaurės Ameriką apšildomoji grupe.
Singlai
2008 m. gegužės 20 d. „Pussycat Dolls“ pirmą kartą gyvai atliko savo naują ir pirmąjį singlą „When I Grow Up“ iš albumo „Doll Domination“ laidos „Jimmy Kimmel Live“ metu, ir dar kartą atliko MTV Movie Awards apdovanojimų ceremonijos metu birželio 1 d. bei „So You Think You Can Dance“ laidos metu birželio 12. Singlas buvo išleistas 2008 m. gegužės 20 d. Daina pasiekė #9 vietą Billboard Hot 100 ir #1 vietą Billboard Hot Dance Club Play tope. Taip pat daina pasiekė #6 vietą Europos singlų tope, ir 2-ąją vietą Jungtinėje Karalystėje. Šios dainos vaizdo klipas buvo nominuotas net šešiose 2008 MTV Video Music Awards kategorijose, tačiau laimėjo tik vienoje.
Grupė taip pat perrašė dainą „Bad Girl“, kuri buvo panaudota kaip filmo „Parduotuvių maniakės išpažintis“ garso takelis.
Be pirmojo singlo „When I Grow Up“ buvo išleisti dar 6 singlai:
„Doll Domination“ perleidimai
2009 m. balandžio mėnesį Europoje buvo išleista tarptautinė „Doll Domination“ versija, kurioje buvo keturios naujos dainos.
Tuo pat metu Australijoje buvo išleista dar viena albumo versija pavadinimu „Doll Domination 2.0“. Šiame albume yra 6 dainos iš „Doll Domination“ bei keturios naujos. The Dolls Jungtinėje Karalystėje išleido kitą versiją „Doll Domination: The Mini Collection“.
Pertrauka
2009 m. vasarą spaudoje pradėjo rodytis pranešimai apie įtampą grupėje, mat grupę ardė nuolatinės pavydo scenos dėl išskirtinio statuso, kurį, lyginant su kitomis narėmis, turėjo lyderė Nicole Scherzinger. Robin Antin kelis kartus neigė, jog grupė išsiskirstė. O narė Melody teigė, jog grupė dabar daro pertrauką. Tačiau kita grupės narė Kimberly pradėjus karjerą realybės šou, duodama interviu atskleidė, jog grupės narės yra nepatenkintos savo padėtimi. Wyatt teigia, kad Nicole buvo taikomos privilegijos, kaip atskiras turų autobusas, atskiras persirengimo kambarys, kol kitos grupės narės viskuo dalinosi.
2010 m. jau spaudoje pasirodė pranešimai, kad grupę paliko Kimberly ir Jessica dėl nesutarimų su grupės lydere Nicole. Be to, pasirodė dar keli interviu, kuriose buvusius narės teigė, jog Nicole net nustatydavo, kokį laiką kameros vaizdo klipuose turėtų filmuoti kitas nares. Ashley Roberts vasario mėn. pranešė, kad irgi paliko grupę ir pradės savo solinę karjerą.
Netrukus grupės įkūrėja Antin atskleidė, jog šiuo metu ieško naujų veidų, prisijungsiančių prie pagrindinės vokalistės Nicole Scherzinger. Tačiau Melody taip ir neatskleidė, kodėl paliko grupę.
2010 m. gegužės 22 d. buvo pranešta apie naujojąją grupės sudėtį. Prie Scherzinger kaip pagrindinės vokalistės turėtų prisijungti: Vanessa Curry – šou „So You Think You Can Dance“ finalistė, Kherington Payne, buvusi „Harajuku Girls“ narė Rino Nakasone Razalan ir buvusi šou „Pussycat Dolls Present: Girlicious“ dalyvė Jamie Lee Ruiz. Tačiau tolesni grupės planai neatskleisti ir grupės ateitis kol kas nežinoma.
Koncertiniai turai
thumb|300px|Caption|„The Pussycat Dolls“ 2009 m. „[[The Circus Starring: Britney Spears“ turo metu.]] 2006 m. „Pussycat Dolls“ koncertavo po Šiaurės Ameriką su „Black Eyed Peas“. Vėliau grupė viena koncertavo Europoje, Filipinuose bei Malaizijoje. Grupė taip pat pasirodė Singapūre, kasmetiniame festivalyje „Singfest“.
2006 po „Dolls“ koncerto Kvala Lumpūre, jų rėmėjas „Absolute Entertainment“ buvo nubaustas pinigine bauda, kad grupė pažeidė tinkamos elgsenos įstatymus.
Nuo 2006 m. lapkričio – 2007 m. sausio mėnesį „Pussycat Dolls“ keliavo po Europą ir Aziją su savo pirmuoju koncertiniu turu „PCD World Tour“. Grupės „atidarymo atlikėja“ buvo Rihanna.
2009 m. sausį „The Dolls“ pasklebė apie pasaulinį koncertinį turą. Tai buvo antrasis grupės koncertinis turas. Pavadinimu „World Domination Tour“ turas aplankė Europą, Aziją, Okeaniją. Ne-Yo, Lady GaGa ir Queensberry taip pat koncertavo su šia grupe. Grupė kovo mėnesį koncertavo su Britney Spears. Jos turas „The Circus Starring: Britney Spears“ kartu sutapo su „Dolls“ turu po Šiaurės Ameriką.
Amharų kalba
Amharų kalba (አማርኛ /amarɨɲɲa/) – amharų tautos kalba, Etiopijos valstybinė kalba. Taip pat paplitusi tarp kaimyninių šalių tautų (Eritrėjoje, Somalyje ir rytinėje Sudano dalyje).
Amharų kalboje sąlyginai išskiriami 3 silpnai tarpusavyje besiskiriantys dialektai: šoanų, godžamų ir gondarų.
Amharų kalbos fonetinė sistema turi 7 balsinių ir 28 priebalsinių fonemų, tarp jų ir vieno faringalinio h ir laringalinio ?.
Rašto sistema
Raštas paremtas etiopų raštu su papildomais ženklais sukurtais specifiniams amharų kalbos garsams perduoti, taip pat nėra tradicinio žodžių sudalijimo dviem taškais. Pirmi žinomi įrašai amharų kalba („karo dainos“) datuojami XIV a. Jei nematote amharų rašto simbolių, pasinaudokite vienu iš nemokamų etiopiškų šriftų:
Gumbakotis pievagrybis
Gumbakotis pievagrybis (Agaricus abruptibulbus) – pievagrybinių šeimai priklausantis valgomas grybas, turintis geras maistines savybes.
Išvaizda
Kepurėlė (8–12 cm skersmens) baltos spalvos, iš pradžių pusiau apvali, vėliau kūgiškai varpeliška arba paplokščia, su buku gūbreliu. Kotas 10–14 cm ilgio, laibas cilindriškas ir tuščiaviduris, su būdingu išlinkimu ir šiek tiek storėjančiu pagrindu. Plonas odiškas rinkis juosia viršutinę koto dalį, jo viršutinė pusė blizganti, apatinė apžėlusi mažyčiais odiškais žvyneliais. Lakšteliai labai tankūs laisvi, nepriaugę prie koto. Trama kvepai anyžiais, kepurėlės trama balsvai geltona, o koto pilka. Sporos rudos spalvos. . Spalvos kaita: paspaudus balta kepurėlės luobelė iškart pagelsta. Jaunų grybų lakšteliai balsvi, senesnių šviesiai pilki arba tamsiai rudi.
Augavietė
Šis retai sutinkamas grybas dažnai auga nedidelėmis grupėmis, ypač prie eglių.
Sezonas: liepa–spalis
Panašios rūšys: šį grybą galima supainioti su mirtinai nuodinga baltąja musmere, nuo kurios jis skiriasi lakštelių spalva bei būdingu anyžių kvapu.
Šeimos sveikata
Šeimos sveikata – žurnalas šeimai, ėjęs nuo 1994 m. gruodžio mėn. iki 2004 m. Vilniuje.
Čedasas
Čedasas – pelkėjantis ežeras šiaurės rytų Lietuvoje, Rokiškio rajono savivaldybės šiaurėje, apie 1 km į šiaurę nuo Čedasų.
Plotas 42,4 ha. Ilgis šiaurės – pietų kryptimi 1,3 km, plotis plačiausioje vietoje siekia 0,58 km. Ežeras seklus, giliausia vieta tesiekia 1,8 m, vid. gylis 0,4 m. Altitudė 85,4 m. Forma pailga. Čedaso duobuo – lyguminės rinos segmentas, pasenęs, užsinešęs dumblu. Krantai žemi, lygūs, supelkėję, apaugę medžiais ir krūmynais. Kranto linijos ilgis 3,67 km.
Ežeru iš rytų į pietus prateka Vyžuonos (Nemunėlio baseinas) intakas Minava (Miniauka).
Dėl itin reto paukščio – juodosios žuvėdros – perimvietės, 2005 m. ežere ir gretimoje teritorijoje paskelbtas Čedaso ornitologinis draustinis.
Etimologija
Ežero vardas yra sėliškos kilmės (< *Kedasas), siejamas su žodžiais kedenti ('taršyti, darkyti'), kėdarotis ('netvarkingai šakotis').
Fabricio Coloccini
Fabricijus Koločinis (g. 1982 m. sausio 22 d. Kordoboje) – italų kilmės Argentinos futbolininkas. Žaidžia gynėjo pozicijoje.
Koločinis žaidė San Lorenzo jaunimo komandoje, tačiau kaip profesionalas debiutavo Boca Juniors klube – paskutinėse Apertura čempionato varžybose, per kurias sugebėjo įmušti įvartį. Persikėlė į AC Milan, tačiau buvo paskolintas Deportivo Alavés. Iš jo netrukus perėjo į Atlético de Madrid, vėliau į Villarreal CF. Vėl grįžo į Milaną, kur sužaidė tik vienerias varžybas. Nuo 2004 m. žaidžia La Korunjoje. 2001 m. su Argentinos rinktine laimėjo jaunimo iki 20 m. futbolo čempionatą, o 2004 m. tapo olimpiniu čempionu.
Pakviestas dalyvauti 2006 m. pasaulio futbolo čempionate, kur žaidė dvejose rungtynėse.
Andrius Povilovičius Sapiega
Andrius Povilovičius Sapiega (, ; apie 1560 m. – iki 1621 m. spalio 11 d.) – LDK valstybinis ir karinis veikėjas, Lietuvos didysis pataurininkis (1588–1592 m.), Minsko kaštelionas (1592–1597 m.), Polocko (1597–1613 m.) ir Smolensko vaivada (nuo 1621 metų).
Jam priklausė Višnicos, Sapiežiškės, valdos Palenkėje.
Biografija
Lietuvos magnatų Sapiegų giminės, Kodenio linijos atstovas, herbo „Lis“ savininkas, Naugarduko vaivados Povilo Ivanovičiaus Sapiegos sūnus nuo antros santuokos su Aleksandra Chodkevičiūte (m. apie 1583). Broliai – Vitebsko vaivada Mikalojus (1526–1599) ir Minsko vaivada Bogdanas (apie 1530–1593).
1590-ais metais mokėsi Padujos universitete. Turėdamas kapitono laipsnį dalyvavo Livonijos kare su Rusijos valstybe (1558–1582). 1578 metų spalio 21 dieną Andrius Povilovičius Sapiega kartu su Švedijos kariniu vadovu Jugrenu Boju Vendeno mūšyje sutriuškino Rusijos, vadovaujant Ivanui Jurjevičiui Galycinui, karius, kurie apgulė Vendeno pilį, ir paėmė į nelaisvę Maskvos vaivadas, kunigaikščius Petrą Ivanovičių Tatevą ir Petrą Ivanovičių Chvorostininą. Andrius Povilovičius Sapiega užėmė eilę valstybinių pareigybių, tame tarpe Polocko vaivados, nuo kurios atsisakė dėl konflikto su polockiečiais. 1588 metais gavo Lietuvos didžiojo pataurininkio pareigybę, 1592 metais tapo Minsko kaštelionu. 1597–1613 m. – Polocko vaivada. 1621 metais prieš mirtį buvo paskirtas į Smolensko vaivadas.
Ne kartą buvo išvykęs į užsienį, daugiausia į Italiją: 1579, 1592 ir 1608 metais.
Šeima
Buvo vedęs du kartus. 1569 vedė kunigaikštytę Mariną Aleksndrovną Čartoriskaitę (m. 1569/1570), Voluinės vaivados, kunigaikščio Aleksandro Teodoro Čartoriskio (m. 1571) ir Magdalenos Jovanovnos Brankovičiūtės (m. 1575) dukterį, nuo santuokos su kuria vaikų neturėjo.
1570 metais vedė antrą kartą Kristiną Dembinskaitę (m. 1615). Vaikai: Stanislovas, Tomas, Ana (Čersko kašteliono Stanislovo Lasockio žmona), Aleksandra (Poznanės vaivados Jeronimo Gostomskio žmona), Kristina, Jadvyga, Marina ir Dorotė.
Kodeinas
Kodeinas (metilmorfinas) – natūralus opijaus alkaloidas. Kodeinas įeina į vaistingųjų preparatų nuo kosulio sudėtį. Narkotiniu požiūriu kodeinas yra 4–5 kartus silpnesnis nei morfinas.
Farmakologija
Kodeinas – pagrindinis silpnai veikiančių opiatų grupės atstovas. Organizme dimetilinamas skyla į morfiną. Nuskausminamasis jo veikimas yra silpnas, ir priklausomybė pasireiškia retai. Pašalinės kodeino reakcijos būna silpnos ir pasitaiko retai. Siūlomas vartoti tik nedidelėmis dozėmis, nes didelės gali sukelti traukulius. Rekomenduotina paros dozė - 15-30 mg.
Bibliografija
R. Basevičius, V. Budnikas, A. Mickis ir kt. Farmakologija. V., 1986
Jonas Žilevičius (1911)
Jonas Žilevičius (1911 m. birželio 1 d. Rygoje, Latvija – 1980 m. kovo 24 d. Vilniuje) – Lietuvos inžinierius elektrikas, energetikas, elektrografijos pradininkas Lietuvoje.
Biografija
Tėvai lietuviai, gimę Šiauliuose. Pirmojo pasaulinio karo metais nuo 1915 m. šeima gyveno Ukrainoje. 1934 m. baigė Charkovo elektrotechnikos institutą. 1931–1941 m. dirbo inžinieriumi Charkovo žemės ūkio elektrifikacijos ir mechanizacijos institute. 1941–1944 m. Tambovo (Rusija) gamyklos „Komsomolec“ vyriausiasis energetikas.
1944–1948 m. LSSR komunalinio ūkio ministerijos (iki 1946 m. Komunalinio ūkio liaudies komisariatas) vyriausiasis energetikas, ministro pavaduotojas. 1948–1951 m. LKP CK pramonės skyriaus vedėjo pavaduotojas. 1951–1954 m. Vilniaus žemės ūkio mechanizacijos technikumo elektrotechnikos dėstytojas. 1953–1956 m. Vilniaus pedagoginio instituto Fizikos katedros vyresnysis dėstytojas. Čia įkūrė elektrografijos mokslinio tyrimo laboratoriją, su savadarbe įranga padarė pirmąsias elektrografijas ant seleno SSRS. 1956 m. įsteigto Poligrafijos mašinų gamybos mokslinio tyrimo instituto filialo Vilniuje vadovas. 1957–1966 m. iš filialo perregistruoto Elektrografijos instituto Vilniuje direktorius, nuo 1966 m. skyriaus vedėjas. Čia buvo sukurtas pirmasis kopijavimo aparatas SSRS „ERA“, kurį 1960 m. pradėjo gaminti Kauno eksperimentinė automatizacijos priemonių gamykla. 1970 m. technikos mokslų kandidatas.
Mokslinė veikla
Rasta apie 20 asmeninių išradimų patentų :
Daugelio išradimų bendraautoris, tokių kaip „Elektrorentgenografinis aparatas“ (448425, 1971 m.) ir kt.
Padarė 49 elektrografijos išradimus.
Antspenis (papuošalas)
thumb|right|Išpiešta krūtis su antspeniu Antspenis ( 'spenelio skydas') – kūno papuošalas, tvirtinamas ant įvėrinio (hanteliuko ar panašaus), įverto į krūties spenelį ir visiškai ar iš dalies dengiantis areolę. Antspenis paprastai iš visų pusių supa spenelį. Antspeniai gali būti tvirtinami ir ne įvėriniu, bet siurbtuku, klijais ar kitomis priemonėmis. Paprastai antspeniu siekiama pakelti spenelį, jį paryškinti ir papuošti spenelį ar visą krūtį.
Kartais antspeniai, ypač breast petal ('krūties vainiklapis') tipo, uždedami tam, kad užglotnintų krūties paviršiaus ir spenelio ribą, kad spenelis po rūbu būtų mažiau matomas. Tokie antspeniai, kuriems labiau tinka pavadinimas, labiau priskirtini ne papuošalams, o rūbų aksesuarams. thumb|left|Spenelių papuošalai, tarp kurių – ir antspeniai
Antspenis buvo skandalingai rodomas JAV ir pasaulio televizijoje kaip „Džanetos Džekson aprangos sutrikimas“ JAV futbolo turnyro Super Bowl XXXVIII šou renginyje.
Teliavelis
Teliavelis – lietuvių dievas. Ipatijaus metraštyje jis minimas antruoju, o Malalos kronikos intarpe jis vardijamas ketvirtuotu, paskutiniuoju, vadinamas kalviu, nukalusiu Saulę ir įmetusiu ją į dangų. Ipatijaus sąraše jis tarsi priešprieša Nunadieviui, ir Malalos intarpe minimas sąrašo gale, tai vietos, kuriose būna chtoninės sferos atstovai. Jo ryšis su Saule nepaverčia jo dangišku personažu, tačiau lietuvių folklore aiškiai numanoma, kad kalvystę pirmieji išrado velniai ir tik vėliau žmonės iš velnių išmoko šio amato.
Kazimiero Būgos manymu, Teliavelis – kalvis milžinas galiūnas, nukalęs Saulę ir įmetęs ją į dangų. Tai veiklus, turintis kultūrinio didvyrio požymių dievas, artimas Velniui (Velinui, Vėlinui). Dalies tyrinėtojų manymu, tai gali būti ta pati figūra (mitinis kalvis), tačiau yra ir prieštaraujančiųjų: teigiama, kad Teliavelis neatrodo turįs Velniui būdingų chtoninių bruožų.
Etimologija
Buvo įvairių vardo rekonstrukcijos versijų. Tačiau vardo pabaiga „vel-“ abejonių nekelia, ji reiškia kalvio funkcijas, o padėtis dievų sąrašuose Teliavelį leidžia patikimai laikyti chtoninio pasaulio atstovu, kuris artimas senajam lietuvių dievui Velniui ar Velinui.
Consumer Electronics Show
CES iškilo po to, kai buvo nutraukta COMDEX paroda.
Istorija
Pirmą kartą surengta 1967 m. birželio mėn. Niujorke. Tuomet joje dalyvavo 17 500 lankytojų ir 100 eksponentų. 1978–1994 m. buvo rengiama dukart per metus: sausį – Las Vegase pavadinimu Winter Consumer Electronics Show (WCES) ir birželį – Čikagoje pavadinimu Summer Consumer Electronics Show (SCES).
2012 m. paroda buvo surengta sausio 10–13 d. Joje apsilankė per 153 000 lankytojų, 2 % daugiau nei 2011 m., taip pat paskelbta, jog tai naujas visų laikų rekordas.
Žymesni pristatyti produktai
Produktai ir technologijos, pristatytos CES parodoje:
Molėtų progimnazija
miniatiūra|250px|right
Molėtų progimnazija – dieninė, savarankiško mokymosi bendrojo lavinimo mokykla Molėtuose, Jaunimo g. 1, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191227788. Steigėjas Molėtų rajono savivaldybės taryba.
Istorija
Lietuvos aukštesniojo mokslo departamento įsakymu Nr. 21 1923 m. spalio 12 d. Molėtų valsčiaus valdybos prašymu leista įsteigti mokyklą. 1923 m. rugsėjo 25 d. atidarytos I ir II klasės, kuriose mokėsi 52 mokiniai, 41 berniukas ir 11 mergaičių. 1926 mokslo metų pagaigoje Molėtų mokykloje mokėsi 122 mokiniai, iš jų 95 berniukai ir 27 mergaitės.
1980–2003 m. Molėtų I vidurinė mokykla, 2003–2013 m. Molėtų pagrindinė mokykla, nuo 2013 m. Molėtų progimnazija.
Himnas
Žodžiai mokyklos bendruomenės, muzika Kazimiero Tučinsko.
Kaltropas
thumb|right|Viduramžių Europos kaltropas thumb|right|Kaltropas, kurį Antrojo pasaulinio karo metais naudojo JAV spectarnybos. Tuščiaviduriai spygliai, kurio kanalai atsiveria centre, efektyviai išleidžia orą iš padangų. thumb|Įvairių tipų kaltropai ir metaliniai padai, kuriuos galima užsegti apačioje kaip kovos priemonę, iš Codex Löffelholz, Niurnbergas, 1505 m. Kaltropas (taip pat žinomas kaip ežys arba varnos pėda) – įtaisas su keturiais spygliais, nukreiptais į išorę tetraedro viršūnių kryptimi. Numestas kaltropas nukrenta taip, kad vienas spyglys styro viršun ir užlipus įsminga į padą. Senovėje buvo kovos su raiteliais, kovos drambliais, kupranugarių kavalerija ir pėstininkais priemonė, kuri žaloja jų kojas. Paslapčiomis kaltropais nubarstytas plotas būdavo jiems sunkiai praeinamas. Šiais laikais kaltropus naudoja kaip priemonę automobilių padangoms pradurti. Japonijoje kaltropus vadina makibishi.
Alys
Alys – ežeras centrinėje Lietuvoje, Širvintų rajono rytuose, apie 12,5 km į rytus nuo Širvintų, 7 km į pietvakarius nuo Giedraičių, Alionių pelkėje, Alionių telmologiniame draustinyje. Didžiausias gylis 1,5 m. Ežeras beveik apvalus, ilgis iš šiaurės vakarų į pietryčius – 1,64 km, plotis – iki 1,25 km. Altitudė 129 m. Krantai žemi, pelkėti, apaugę krūmais. Ežerą supa Alionių miškas. Iš šiaurės vakarų išteka Juodė (Širvintos intakas). Vakarinėje ežero pusėje įsikūręs Alionių miestelis.
Šaltiniai
thumb|left|250px|Ežeras Alys
Pienionių apylinkė
Pienionių apylinkė (arba Penionių apylinkė) – Lietuvos TSR administracinis-teritorinis vienetas šiaurės rytų Lietuvoje.
Stanozololas
thumb Stanozololas – sintetinis anabolinis steroidas.
Istorija
1962 m. vaistą pristatė JAV farmacijos kompanija „Sterling Drug“. Kitaip negu dauguma leidžiamųjų anabolinių steroidų stanozololas nėra esterinis ir parduodamas kaip vandeninis tirpalas arba tablečių pavidalu. Stanozololas naudojamas tiek medicinoje, tiek ir veterinarijoje. Juo gydoma anemija, angioedema. Stanozololas draudžiamas dopingo tarnybų.
Dopingas
2003 m. dėl stanozololo vartojimo įkliuvo Lietuvos bėgikė Rasa Drazdauskaitė ir buvo diskvalifikuota dvejiems metams.
Bielsko Šv. Mergelės Marijos Gimimo cerkvė
'''Bielsko Šv. Mergelės Marijos Gimimo cerkvė'''  – cerkvė, esanti Bielsko mieste. Cerkvė priklauso Bielsko Šv. Mergelės Marijos Gimimo parapijai. Pirmoji medinė cerkvė apie XI a. buvo pastatyta šalia miesto pilies. 1240 m. Aukso Ordos įsiveržimo metu pirmoji parapijos cerkvė buvo sugriauta. 1289 m. Haličo-Volynės kunigaikštystės kunigaikštis Vladimiras Vasilkovičius pastatė naują cerkvę. XVI a. buvo pastatyta dabartinė cerkvė. 1966 m. spalio 29 d. cerkvė buvo įtraukta į Palenkės vaivadijos saugomų istorijos paminklų sąrašą.
Ilgalaukis
Igalaukiu vadinami kaimai:
Benis
Benis  – upė šiaurinėje Bolivijoje. Prasideda centriniuose Anduose, į šiaurę nuo La Paso, susiliejus Boopio ir Kotakacheso (arba Santa Elenos) upėms, prasidedančioms Realio Kordiljeroje. Teka į šiaurės rytus kirsdama kalnų plynaukštes ir kalnagūbrius giliais tarpekliais. Žemupyje, žemiau Rurenabakės miesto išsilieja į Amazonės žemumą, kur vaga labai vingiuoja, formuoja meandras. Žemupyje – Esperansos slenksčiai. Brazilijos pasienyje, ties Vilja Belja susilieja su Mamore ir sudaro Madeiros upę (Amazonės intakas).
Didžiausi intakai: Koroikas, Tuičis, Emeras, Madidis, Madre de Diosas, Ortonas (kairieji), Ivonas, Genešuaja (dešinieji).
Benio plotis ties Rurenabake – 900 m, didžiausias gylis – 21,3 m. Laivuojama ~800 km (esant aukštam vandens lygiui, tarp Rurenabakės ir Esperansos slenksčių). Vandeningiausia nuo gruodžio iki gegužės.
thumb|left|240px|Benio išsišakojimas Rurenabakėje
Pagrindinės gyvenvietės prie Benio: Palos Blankosas, Rurenabakė, Riberalta.
1942 m. Lietuvos gyventojų surašymas
'''1942 m. Lietuvos gyventojų surašymas''' vyko 1942 m. gegužės 27 d. okupacinės vokiečių valdžios iniciatyva, siekiant nustatyti darbingos liaudies dydį. Neapskaičiuoti žydai ir Klaipėdos kraštas. Surašymas apėmė Lietuvos generalinę apygardą, jo duomenimis, Lietuvoje tuo metu gyveno, be žydų, apie 2,9 mln. žmonių: 81,1 proc. lietuvių, 12,1 proc. lenkų, 3 proc. rusų, 2,9 proc. baltarusių.
Surašymą vykdė Lietuvos statistikos valdyba, vadovaudamasi Pirmojo ir vidaus reikalų generalinio tarėjo 1942 m. balandžio 2 d. patvirtintais nuostatais dėl visuotinio Lietuvos generalinės srities gyventojų surašymo vykdymo. Pasirengimas surašymui vyko keletą savaičių, tačiau, kaip pastebėjo lokalinę demografiją ir mažų miestelių istoriją nagrinėjęs istorikas Stanislovas Buchaveckas, ne visa to surašymo medžiaga pateko į archyvus, o ir rasti sąrašai yra su daugybe netikslumu, taisymų ir iškraipymų.
Rezultatai
1942 m. gegužės 3 d. surašymo duomenimis gyveno 2,844 mln. žmonių, iš jų apie 46 000 žydų. Apskričių duomenys:
Skęsbaliai
Skęsbaliai – kaimas rytinėje Marijampolės savivaldybės dalyje, 1 km į šiaurę nuo Gudelių.
Sera do Maras
Sera do Maras arba Jūros kalnagūbris  – bendras Brazilijos plokščiakalnio rytinio pakraščio, besidriekiančio Atlanto vandenyno pakrante, pavadinimas. Tęsiasi ~1500 km, nuo Espirito Santo šiaurėje iki Santa Katarinos pietuose. Kartais Sera do Marui priskiriami ir Sera Žeralo kalnai Pietų Rio Grandėje. Vietomis kalnagūbris leidžiasi tiesiai į jūrą ir sudaro priekrantės salas (Iljabela ir kt.). Būdingas aukštis – 500–1300 m, aukščiausia vieta siekia 2255 m (Kaledonijos k.). Sudarytas daugiausia iš 60 mln. metų senumo kristalinių uolienų.
Sera do Maro šlaitai apaugę drėgnaisiais tropiniais miškais (vadinamieji Atlanto miškai), tačiau amžių bėgyje didelė jų dalis iškirsta. Išlikę masyvai įtraukti į nacionalinius parkus, rezervatus. Regione esančios 25 saugomos teritorijos (iš viso 470 000 ha) yra įtrauktos į pasaulio paveldo objektų sąrašą kaip Atlanto miškų pietryčių rezervatai.
Ilgalaukiai (Rokiškis)
Ilgalaukiai – kaimas Rokiškio rajono savivaldybėje, 11 km į vakarus nuo Rokiškio, prie krašto kelio. Vakarų pusėje auga Martyniškės miškas.
Pagaliau, pagaliau
Pagaliau, pagaliau – 1975 m. Italijoje sukurta komedija.
Prayer for the Weekend
Į albumą įeina ir eurovizinė daina The Worrying Kind.
Centrinis vertybinių popierių depozitoriumas
Vertybiniai popieriai gali būti laikomi fizine forma (bet nemobilūs) ir nematerialia forma (jie egzistuoja tik elektroniniu būdu padarytuose apskaitos įrašuose). Be saugaus vertybinių popierių laikymo ir tvarkymo, centrinis vertybinių popierių depozitoriumas gali atlikti kliringo ir atsiskaitymo funkcijas.
Paprastai tokį subjektą turi kiekvieną šalis.
Lietuvoje šias funkcijas atlieka Lietuvos centrinis vertybinių popierių depozitoriumas.
Australijos klimatas
thumb|240px|Australijos klimatinis žemėlapis Australijos klimatas skirtingose šalies dalyse labai skiriasi, tačiau didžiajai Australijos daliai būdingos dykumos ir pusdykumės – 40 % teritorijos dengia smėlio kopos. Prie žemyno dykumėjimo galėjo prisidėti ir pirmieji žemyno gyventojai atvykę čia prieš 50 000 metų. Reguliarus augmenijos deginimas galėjo neleisti musonams pasiekti vidinių žemyno sričių.
Retkarčiais dalyje šalies kyla smėlio audros, pasitaiko tornadų. Aukščiausia temperatūra gali pasiekti 50 °C, žemiausia – nukristi žemiau nulio.
Australija dalinama į keletą klimato juostų. Šiaurinė Australijos dalis yra tropinio klimato juostoje su vidutine metine temperatūra siekiančia 26 °C. Dalis šios teritorijos dengiama tropikų drėgnųjų miškų, dalis yra pievos, dalis – dykuma. Australijos tropikus veikia pietryčių sausas pasatas ir drėgnas šiaurės vakarų musonas, dėl to sausasis ir drėgnasis sezonai yra gana reguliarūs.
Pietrytinė Australijos dalis priklauso vidutinio klimato juostai. Čia yra ir vidutiniškai derlingi dirvožemiai.
Likusi dalis yra sauso subtropinio klimato juostoje, kur vidutinė temperatūra yra 14–20 °C. Žemyno viduryje klimatas ryškiai kontinentinis.
Krituliai
Kritulių kiekis labai skiriasi skirtingose žemyno dalyse ir priklausomai nuo metų laiko. Dažnos sausros greičiausiai sukeliamos El Niño. Vidutinis visos Australijos kritulių kiekis – 650 mm. Daugiausia kritulių iškrenta rytinėje dalyje – 1000 mm, kai kur iki 3500 mm per metus. Čia pakrančių kalnai sulaiko nuo vandenyno pasatų nešamus vandens garus; orui kylant per kalnus jis atvėsta ir iškrenta krituliai. Vakarinės dalies pakrantes veikia šaltoji vandenyno srovė. Nuo vėsesnio vandens oras patenka į įkaitintą sausumą ir jame esanti drėgmė neiškrenta. Tropinėje dalyje lyja žiemą arba rudenį, vasara visada sausa. Žemyno centrinėje dalyje nuolat sausa, per metus iškrenta ne daugiau 250 mm kritulių.
Švelnų, pakankamai drėgną ir šiltą klimatą turi tik Tasmanija. Žiemą iškrenta sniego, kuris ištisus metus išsilaiko Australijos Alpių viršūnėse.
Situacijų komedija
Toks komedijos tipas susiformavo radijuje, tačiau šiuo metu situacijų komedijos kuriamos tiktai televizijoje ir tai yra pats dažniausias komedijos tipas.
Situacijų komedijos kaip televizijos programos anksčiau dažnai buvo filmuojamos studijoje gyvai priešais žiūrovų publiką, kartu įrašant ir jų juoką kaip foną. Dabar taip filmuojama mažai serialų, per pastaruosius metus išpopuliarėjo būdas, kai garso takelis su juoku yra pridedamas vėliau.
Labiausiai pasisekusios situacijų komedijos pasaulyje – „The Big Bang Theory“ (nuo 2007), „Friends“ (1994–2004), „That '70s Show“ (1998–2006), „Married… with Children“ (1987–1997), „How I Met Your Mother“ (2005–2014) ir kt.
Medžimurjės apskritis
Medžimurjės apskritis  – trikampio formos apskritis šiaurės Kroatijoje. Apskrities teritorija beveik atitinka istorinį bei geografinį Medžimurjės regioną. Tai mažiausia pagal plotą šalies apskritis, bet nepaisant to, gausiausiai apgyvendinta (neskaitant Zagrebo miesto). Didžiausias miestas bei administracinis centras – Čakovecas, nutolęs nuo šalies sostinės 90 km atstumu.
Geografija
Medžimurjės apskritis šiaurės vakaruose ribojasi su Slovėnija, rytuose su Vengrija, pietryčiuose su Koprivnica–Križevcais bei pietvakariuose su Varaždinu.
Apskrities šiaurės vakaruose stūkso Alpių papėdės šlaitai, pietryčiuose ji apima mažą dalį Panonijos lygumos. Apskrities lygumos naudojamos dirbamiesiems laukams. Yra dvi hidroelektrinės.
Apskritis yra tarp dvejų upių: Muros ir Dravos. Mura teka šiaurėje, išilgai pasienio su Slovėnija, Prekmurjės regionu bei rytuose ribojasi su Vengrijos Zalos mede. Dravos upė teka palei pietinį apskrities pasienį su Varaždino ir Koprivnicos–Križevcų apskritimis.
Medžimurjės apskritis, apimanti 729,5 km² teritoriją, skirstoma į 3 miestus, 7 kaimus ir 22 savivaldybes. Apskrities miestai: Čakovecas, Prelogas, Mursko Središčė.
Šiaurės Amerikos tarptautinė automobilių paroda
300px|thumb|right|[[Dodge Challenger 2006 m. parodoje]] Šiaurės Amerikos tarptautinė automobilių paroda (anksčiau vadinta Detroito automobilių paroda) – kasmet Detroite rengiama automobilių paroda. Pirmoji paroda įvyko 1907 metais ir nuo tada vyko kiekvienais metais išskyrus 1943–1952 m. 1989 metais paroda buvo pervadinta į Šiaurės Amerikos tarptautinę automobilių parodą.
2009
2009 metų paroda vyks nuo sausio 11 iki sausio 25 dienos.
2009 metų parodoje nedalyvaus Mitsubishi, Suzuki, Rolls-Royce, Land Rover, Ferrari bei Porsche atstovai, tai didžiausias negrįžusių atstovų skaičius parodos istorijoje, tačiau nepaisant to, parodoje pirmą kartą debiutuos iki šiol JAV rinkoje nežinomi kinų automobilių gamintojai BYD ir Brilliance. Nissan Motors taip pat paskelbė jog nerengs spaudos konferencijos, tačiau parodoje bus galima išvysti koncerno anksčiau pristatytus Nissan bei Infiniti modelius.
2008
2007 metų paroda vyko nuo sausio 13 iki sausio 27 dienos.
{|width="100%"
2007
2007 metų paroda vyko nuo sausio 7 iki sausio 21 dienos.
2006
The 2006 metų paroda vyko nuo sausio 8 iki sausio 22 dienos.
{|width="100%"
2005
{|width="100%"
1989
1989 metais Detroito automobilių paroda buvo pervadinta į Šiaurės Amerikos tarptautinę automobilių parodą. Paroda prasidėjo sausio 11 dieną.
Paresiso kalnai
Paresiso kalnai arba Sera dos Paresisas  – kalnagūbris Brazilijos plokščiakalnio šiaurės vakaruose, Rondonijos valstijoje. Sudaryti daugiausia iš smiltainio. Būdingi stalkalniai (taip vadinamos šapados), stačiais šlaitais besileidžiantys į pietvakarius. Aukštis iki 669 m.
Būdinga krūmynų savana (seradas), šlaituose – sezoniškai drėgni miškai. Paresiso kalnuose prasideda daug Madeiros intakų. Įsteigtas Pakas Novoso nacionalinis parkas.
Latvijos socialdemokratų sąjunga
Latvijos socialdemokratų sąjunga (LSDS, Latvijas Sociāldemokrātu Savienība) – Latvijos kairioji politinė partija.
Istorija
Įkurta 2002 m. kovo 24 d. Latvijos visuomenės namuose, iš Latvijos socialdemokratų darbininkų partijos pasitraukusių kairiųjų pažiūrų Saeimo narių Egilo Baldzeno, Imanto Burvio, Janio Lėjos, Rišardo Lobanovskio ir Peterio Salkazanovo iniciatyva. Steigimo metu partijoje buvo 958 nariai. 2002 m. parlamento rinkimuose partiją lydėjo nesėkmė, tačiau 2005 m. savivaldybių rinkimuose gavo kelias vietas.
Struktūra
Struktūra teritorinė, savivaldybėse ir Rygos miesto bei priemiesčių rajonuose veikia kuopos, jų veiklą koordinuoja rajonų ir miestų organizacijos. Jos renka aukščiausio partijos organo – Kongreso delegatus, kelia kandidatus į renkamus valstybės ir savivaldybių organus. Kongrese renkama 33 narių Dūma (taryba), kuri sudaro centrinius vykdomuosius organus, valdo partijos iždą, sudaro kandidatų į Saeimą sąrašą.
Adomas Lastas
miniatiūra|160px|right|Antkapinis paminklas
Adomas Lastas-Lastauskas (slapyvardis Adomas Juodasai, 1887 m. spalio 18 d. Išlandžiuose, Marijampolės rajonas – 1961 m. sausio 18 d. Kaune) – Lietuvos teisininkas, poetas modernistas, vertėjas.
Biografija
Baigęs Suvalkų gimnaziją, 1908–1911 m. studijavo Maskvos universiteto Teisės fakultete, lankė A. Šaniavskio Liaudies universiteto lietuvių kalbos ir literatūros kursus. 1911 m. žurnalų „Visuomenė“, vėliau – „Aušrinė“ bendradarbis. 1910–1913 m. tarnavo Rusijos kariuomenėje, gavo karininko laipsnį. 1913 m. vėl gavo leidimą studijuoti, bet, 1914 m. prasidėjus Pirmajam pasauliniam karui, buvo mobilizuotas, kovojo Galicijos fronte, buvo sužeistas.
1918–1922 m. mokytojavo Marijampolės realinėje gimnazijoje, redagavo žurnalą „Beraštis“. 1924 m. Lietuvos universitete išlaikė valstybinius egzaminus, gavo teisininko diplomą, vėliau vertėsi advokatūra ir dirbo juriskonsultu Žemės banke. Buvo vedęs literatę Petronėlę Sirutytę, vaikų neturėjo. Palaidotas Petrašiūnų kapinėse.
Kūryba
Bendradarbiavo žurnale „Kultūra“, laikraščiuose „Vilniaus žinios“, „Vaivorykštė“, „Baras“, „Skaitymai“, „Prošvaistė“. Eiles rašė lietuvių, rusų ir lenkų kalbomis. Išleido poemą „Lietuvos knygnešio likimas“ (1925 m.), eilėraščių rinkinius „Saulėta pasakėlė“ (1920 m.), „Auksinės varpos“ (1921 m.), „Ties kruvinom spurgom“ (1935 m.), „Pasiilgimas“ (1939 m.), „Poezijos rinktinė“ (1957 m.). Parašė autobiografinę apysaką vaikams „Albinuko vaikystė“ (1959 m.). Išvertė Fiodoro Gladkovo, Vladimiro Majakovskio, Aleksandro Puškino, Ivano Turgenevo ir kitų rusų rašytojų kūrinių.
M5000
thumb|280px|Minikompiuteris M5100. M5000 (t. p. M-5010, M 5100) buvo trečios kartos perforacinių skaičiavimo kompleksų (minikompiuterių) serija, 1973–1984 m. gaminta Vilniaus skaičiavimo gamykloje. Tai pirmieji lietuviški minikompiuteriai. Buvo išleisti trys modeliai: M5000, M5010 ir M5100. Suprojektavo Skaičiavimo mašinų specialusis konstravimo biuras.
M5000
thumb|280px|Skaičiavimo kompleksas M5000 užėmė 40 m² plotą ir svėrė 2,4 t. Kompleksas gamintas 1973–1979 m. Buvo skirtas ekonominės informacijos matematiniam ir loginiam apdorojimui, įvairiems uždaviniams komercinėse, statybos, transporto, inžinerinės ir kitose įmonėse spręsti. Komplekso greitis – 14 000 operacijų per sekundę, RAM dydis – 16 arba 32 kB (kreipties laikas ne didesnis, kaip 2,5 μs). Operavo kintamo dydžio fiksuotojo kablelio skaičiais. Kompleksas užėmė 40 m² plotą, svėrė 2 400 kg, galia – 7,5 kW.
Perforacinį skaičiavimo kompleksą M5000 sudarė :
Prie komplekso tiesiogiai galėjo būti prijungta iš viso 16 įvesties ir išvesties įrenginių.
M5010
Kompleksas gamintas 1975–1981 m. Greitis – 14 000 operacijų per sekundę, RAM dydis – 32 kB. Be R412, turėjo R421 magnetinių dvipusių diskų įrenginį.
M5100
Kompleksas gamintas 1978–1984 m. Greitis – 33 000 operacijų per sekundę, RAM dydis – 64 kB.
Kaligrama
thumb|right|250px|Eilėraščio „Zdravljica“, būsimo Slovėnijos himno, rankraštis. Kaligrama  – eilėraštis, frazė ar žodis, parašyti rankraštiniu ar spausdintiniu šriftu taip, kad vizualiai sukurtų tam tikro objekto ar scenos vaizdą. Paprastai šis vaizdas atspindi tai, kas parašyta. Pvz., eilėraščio eilučių išsidėstymas sukurią grafinį vaizdą, išreiškiantį eilėraščio temą. Pvz., Slovėnijos himnas „Zdravljica“ buvo sukurtas kaip užstalės daina, todėl kiekvienas jo posmas kontūrais primena vyno taurę.
Guillaume Apollinaire buvo žinomas kaligramų autorius. Jis išleido eilėraščių knygą Calligrammes („Kaligramos“). Tipišku kaligramos pavyzdžiu yra jo eilėraštis, parašytas Eifelio bokšto pavidalu.
Sibutraminas
Sibutraminas – panaikintas anorektikas.
Iki 2010 m. sibutraminas naudotas kaip preparatas gydant nutukimą. Dėl jo ryšio su širdies ir kraujagyslių sutrikimais ir insultais jis buvo pašalintas iš rinkos. Savo struktūra sibutraminas primena amfetaminą.
Dopingas
2006 m. dėl sibutramino vartojimo buvo diskvalifikuota Lietuvos šokėja Edita Daniūtė. Ji taip pat prarado pasaulio sportinių šokių čempionato čempionės titulą.
Ilgalaukis (Šalčininkai)
Ilgalaukis – kaimas Šalčininkų rajono savivaldybėje, 10 km nuo Rūdninkų.
Australijos augmenija
thumb| thumb| Australijos augmeniją sudaro 20 000 induočių ir 14 000 ne induočių augalų rūšių, taip pat 250 000 grybų ir virš 3000 kerpių rūšių.
Australijos floroje labai dažni yra endemikai – rūšys, gyvuojančios tik tam tikroje teritorijoje. Šios rūšys sudaro 85 proc. augalijos. Tai eukaliptai, sumedėję paparčiai ir kt. Į pietus endemikų daugėja.
Šiaurės ir šiaurės rytų Australijoje vyrauja drėgnas ir karštas klimatas, auga amžinai žaliuojantys atogrąžų miškai. Paplitę eukaliptai, palmės, bambukai, araukarijos, lianos, mediniai paparčiai.
Vidurinėje ir pietinėje Didžiojo vandenskyros kalnagūbrio dalyje ir Tasmanijos saloje auga eukaliptai, mediniai paparčiai ir bukai. Kai kurių rūčių eukaliptai savo dydžiu beveik prilygsta šiaurės Amerikos sekvojoms. Eukaliptai užauga iki 150 m, o kamieno storis siekia iki 9 m. Jų šaknys pasiekia net 30 m gylį ir lyg siurbliai siurbia vandenį, todėl ties eukaliptų miškais būna žemesnis gruntinių vandenų lygis ir kiti augalai negali augti. Eukaliptų mediena gera statybinė medžiaga. Iš viso yra apie 600 eukaliptų rūšių. Eukaliptai užauga iki 150 m., šaknys iki 30 m.
Einant į žemyno gilumą mažėja kritulių, miškai pamažu pereina į savaną. Tarp aukštų žolių auga pavieniai eukaliptai, kazaurinai, buteliniai medžiai, kaupiantys drėgmę kamienuose, mažai lapų turinčios akacijos, liūčių metu žydinčios geltonais žiedais. Iš viso yra apie 500 akacijų rūšių ir net 400 iš jų sutinkamos tik Australijoje. Daugumos medžių (akacijų, eukaliptų) lapai atsikišę statmenai į saulės pusę, tuo sumažinant garavimą. Dėl to tokių medžių miškai nesuteikia pavėsio.
Miškai Australijoje užima tik 13 % visos teritorijos, o 58 % žemyno teritorijos tinka natūralioms ganykloms. Vietinių naudingųjų augalų nėra, iš įvežtųjų gerai dera javai, vaismedžiai, vynmedžiai.